PROIECT DIDACTIC
Unitatea de învățare: IX Școala - proiecții ale fericirii
Tema: Modul conjunctiv. Exersare
Timp: 45 de min.
Unitatea de competență: 
5.1. Aplicarea structurilor lexicale, fonetice, gramaticale și semantice în diverse situații de comunicare
5.2. Respectarea normelor lingvistice în diverse situații de comunicare
Obiective operaționale:
La sfârșitul activității, elevul va fi capabil:
O1: să recunoască verbele la modul conjunctiv;
O2: să distingă verbele la timpul prezent al modului conjunctiv de cele la timpul perfect;
O3: să respecte normele de scriere și pronunțare a verbului la modul conjunctiv, timpul prezent și perfect;  
O4: să opereze cu noțiunile studiate, efectuând diverse tipuri de exerciții;
O5: să valorifice mijloacele și instrumentele de lucru ale limbii române;
	Etape ale activității didactice
	Obiec-tive
	Demers acțional
	Timp
	Tehnologia realizării (Metodă\Formă de activitate\Resurse)

	

Evocare
(14 min)
 
	 


O1



O2
	Momentul organizatoric
Anunțarea temei lecției și a obiectivelor
La început de lecție, se propune sarcina: Imaginați-vă că săptămâna viitoare sunteți deja în vacanța mare. Scrieți o listă a lucrurilor pe care ați dori să le faceți.
Pentru a completa lista, se va asculta melodia Corinei Chiriac „Ce mică-i vacanța mare”, identificând-se ulterior verbele la modul conjunctiv (strofa 1 și 3).
Se va face o recapitulare a noțiunilor studiate în cadrul lecției anterioare: modul conjunctiv, timpul prezent, timpul perfect. Și se vor conjuga verbele „a alunga” și „a primi” la conjunctiv, perfect.
	1 min.
1 min.

4 min.

4 min.


4 min.
	 

Exercițiu de imaginație
https://www.youtube.com/watch?v=ygSq10ljRxA
https://www.versuri.ro/versuri/corina-chiriac-ce-mica-i-vacanta-mare/

	Realizarea sensului
(22 min.)

O5
	Se propune spre exersare:
Ex. 1: Citiți fragmentul din „Aventurile lui Habarnam” de Nikolai Nosov. Notați în caiet verbele la modul conjunctiv (anexa 1).
Ex. 2: Completați tabelul (anexa 2) formele verbului la conjunctiv prezent şi perfect, persoana a II-a singular.

Alternativă: accesați linkul atașat pe www.wordwall.net și se realizați sarcina propusă. 

Ex. 3 Subliniați, în exemplele de mai jos, varianta scrisă corect:
Să fii atent / Să fi atent, Habarnam! zise Ochi-Albaştri.
Vrem să creem / să creăm un balon de cauciuc.
Planificarea trebuie să preceadă / să precedă construcţia balonului.
Să ştii / Să şti că îmi plac poveștile cu Habarnam.
Piticului îi e greu să steie / să stea liniştit.
Ex. 4: Comparați formele verbale de mai jos. Ce ați observat?
I. Eu să învăț;Tu să înveți; El/Ea să învețe;
II. Eu o să învăț; Tu o să înveți; El/Ea o să învețe;
La prima variantă avem verbe la conjunctiv, timpul prezent, iar la cea de-a doua - verbe la indicativ, timpul viitor. Mijlocul de control este sensul de viitor al verbului şi prezenţa, înaintea conjuncţiei să, a lui „o” invariabil la toate persoanele viitorului popular sau a auxiliaului: am, ai, aţi, aveţi, au.
Ex. 5: Subliniați cu o linie verbele la conjunctivul prezent şi cu două linii verbele la viitor:
 a) Şi frate-meu, după ce vorbi încet cu profesorul , îmi şopti:
-O să te asculte, să spui tare şi desluşit. Şi plecă.               (B.Şt. Delavrancea, „Domnul Vucea”)

b) ...cu calul care îl ai şi vitejia ta, cred că ai să izbuteşti. (P.Ispirescu, „Tinereţe fără bătrâneţe…”)

c) Mamă, nu e aşa că o să mă fac bine? Nu e aşa că o să merg şi au să-mi arăţi cetăţi mari şi marea?
- Da mamă, răspundea prepeliţa, silindu-se să nu plângă.    (I.Al. Brătescu- Voineşti, „Puiul”)
Ex. 6: Subliniați verbele la conjunctiv şi scrieți în dreptul  fiecărui text ce exprimă el: poruncă, îndemn, sfat, rugăminte, urare.)
a) Ca vrabia de toamnă rotund spicul să fie
Ca trestia cea naltă să fie paiul nalt!,                                   (V.Alecsandri, „Sămănătorii”)

b) Să trăiască Domnul Ştefan,! Mii de glasuri îi urează. 
Şi poporul jos pe vale, umilit îngenunchează! 	    (V.Alecsandri, „Altarul Mănăstirii Putna”)

c) Frunza, securea, izvorul, toate ne cântă cu dor;
să cântăm şi noi ca frunză, ca secure, ca izvor!
Cântecul să fie freamăt, troscot, şoapte, toate-ntr-una;
Blând ca sărutarea mumei, crunt şi groaznic ca furtuna!              (B.P.Hasdeu, „Răzvan şi Vidra”)

d)- Să iasă în faţă- a strigat colonelul- toţi aceia care au luat parte la răscoală. (Z. Stancu „Desculț) 

4 min.

4 min.
	 
Lectura expresivă a textului

Exercițiul
Caietul elevului
https://wordwall.net/ro/resource/38926997/modul-conjunctiv

Fișe de lucru






Explicația 

	Reflecție
(8  min)
 
	 O5
	Ex. 7: Imaginează-vă că, asemenea lui Ştietot, sunteți pasionat de tot felul de mecanisme şi invenţii. Alcătuiți o compunere (8-10 rânduri), în care să prezentați cum v-ați dori să arate un oraş al viitorului, utilizând 7 verbe la modul conjunctiv. 
	8 min.
	 Eseu 


	Extindere
(1 min.)
	 
	 Găsiți la bibliotecă cartea lui Nikolai Nosov, „Aventurile lui Habarnam” și citiți-o. Completați o fișă de lectură în care să vă împărtășiti impresiile cu membrii familiei și / sau cu colegii.

Tema pentru acasă: de realizat 
Ex. 16, pagina 156 din manual: Găsiți în textul „Domnu Trandafir” 10 verbe la modul conjunctiv. Comentați ortografia lor.

Ex. 17, pagina 156: Construiți câte un enunț cu verbe la modul conjunctiv care să exprime: a) o poruncă; b) un îndemn; c) un sfat; d) o urare. 

	1 min.
	




[bookmark: _GoBack]Anexa 1:

Habarnam se împrieteni cu Ţintişoara şi, de atunci, ori de câte ori observa că cineva  jigneşte vreo prichinduţă, el se apropia şi-i spunea:
· De ce necăjeşti prichinduţa? Bagă de seamă, să nu te mai prind că faci aşa ceva! La noi, n-are voie nimeni să le necăjească pe prichinduţe.
Aşa se face că prichinduţele începură să-l respecte şi să spună despre el că nu e deloc un pitic rău. Ceilalţi prichindei, desigur, îl invidiau pe Habarnam pentru laudele ce i se aduceau şi începură să ia şi ei apărarea prichinduţelor. (...)
	Acum nimeni nu le mai alunga pe prichinduţe când voiau să se joace cu prichindeii, ci, dimpotrivă, le primeau întotdeauna în jocul lor.
	În scurtă vreme, Ştietot proiectă să se introducă în Oraşul Florilor conducte din tulpini de stuf şi să se amenajeze câteva fântâni arteziene, pentru început măcar câte una pentru fiecare stradă. În afară de asta, el propuse să fie făcut un pod peste Pârâul Castraveţilor pentru a se înlesni trecerea în pădure.
(Nikolai Nosov, „Aventurile lui Habarnam”)

Sursa: Adrian Nicolae Romonţi (coord.), Limba şi literatura română pentru clasa a V-a. Evocare. Realizarea sensului. Reflecţie, ed. Delfin, Bucureşti, 2016, pag.122-123


Anexa 2: Completați în tabel formele verbului la conjunctiv prezent şi perfect, persoana a II-a singular.

	Infinitiv
	Conjunctiv
prezent
	Conjunctiv
perfect
	Infinitiv
	Conjunctiv prezent
	Conjunctiv
perfect


	a fi
a şti
a ţine
a reţine
a susţine
a menţine
	
	
	a obţine
a veni
a reveni
a preveni
a deveni
a redeveni
	
	



